СҚО-да ІІМ жоғары лауазымды қызметкері ұсталды
"СҚО-да ІІМ жоғары лауазымды қызметкері ұсталды" | "https://abai.kz/post/165597"
TITLE: СҚО-да ІІМ жоғары лауазымды қызметкері ұсталды
URL: https://abai.kz/post/165597
META: "СҚО-да ІІМ жоғары лауазымды қызметкері ұсталды" | "https://abai.kz/post/165597"
DATE: 24.02.2023
AUTHOR(s): Abai.kz
TOTAL WORDS: 102
TEXT: Солтүстік Қазақстан облысында бұрынғы қылмыстық-атқару жүйесі департаменті бастығының міндетін атқарушы Берік Біләлов ұсталды, деп хабарлады Ulysmedia.kz . Ішкі істер министрлігінің Қылмыстық-атқару жүйесі комитеті Біләловтың қамауға алынғанын растап, қылмыстық-атқару жүйесі департаменті бастығының міндетін атқарушы болғанын атап өтті. Сондай-ақ, ол қылмыстық-атқару жүйесі комитеті қызметкерлерінің қатарында болмағаны хабарланды. Дереккөздердің мәліметінше, Біләлов 40 млн теңге пара алғаны үшін ұсталған. Алайда, бұл әлі расталған ақпарат емес. Біләлов 2022 жылдың қараша айынан бастап СҚО ҚАЖД бастығының міндетін атқарды, оған дейін 2019 жылдың сәуір айынан қазан айына дейін Ақмола облысының полиция департаментін (ПД) басқарды, одан ертерек – 2014 жылдың қыркүйегінен 2019 жылдың сәуіріне дейін СҚО ПД бастығы болды. Abai.kz
